
Referat fra møte 05/06 i undervisningsutvalget

13. september 2006
Tilstede: Dag Langmyhr, Arne Maus, Kjell Åge Bringsrud, Oddvar Hallingstad, Yngvar Berg, Christina Mörtberg, Tonje Jystad Fredrikson (fra sak 2), Håkon Stensland og Petter Hareim
Forfall: Ole Christian Lingjærde
Fra administrasjonen møtte: Line Altern Halvorsen Valbø og  Kristin Bråthen
Sak 1. Referatsaker/orienteringssaker

· Referat fra forrige møte, 31. mai 2006, godkjennes
· Dag har skrevet et notat om databaseundervisningen. Det er behov for et databasekurs mellom INF1050 og INF3100/4100.

· Informatikkprogrammet har innført en ny frist for å søke om utsettelse på innlevering av masteroppgaven, denne er en måned før innleveringsfrist på oppgaven. PS har nedstemt et tilsvarende forslag

· Studieadministrasjonen har laget nye koder for masteroppgaver. Det finnes nå en kode for hvert program og for lang og kort oppgave.

· Arne opplyst at obligfuskeprogrammet er klart og det skal benyttes fra oblig 2 i INF1000.

Sak 2. Faglærers plikt til å gi begrunnelse ved eksamen
Faglærer er ansvarlig for å fremskaffe vurdering til de studentene som ber om det. Dersom faglærer ikke selv gjør dette må hun sørge for at sensor gir vurderingen.
Sak 3. Opprette utvalg for masterstudier
Det opprettes et utvalg som skal se på masterstudiet ved instituttet. Utvalget skal se på introduksjonskurset Inf5550 og felles regler som ligger under undervisningsutvalget, bla. oppstarten og koblingen student og forskningsgruppe/veileder. 
Deltagere: Dag, en fra UniK (Oddvar kommer tilbake til hvem), Christina hører med Margunn, Dag hører med Stein Gjesing og studentene stiller med to.
Sak 4. Opprette utvalg for nybegynnerundervisningen
Det opprettes et utvalg som skal se på begynnerundervisningen ved instituttet. 

Deltagere: Dag, Yngvar, Dag hører med Stein Gjessing og Ellen Munthe-Kaas, studentene stiller med to.
Sak 5. Karaktersetting på spesialpensum
For spesialpensum er bokstavkarakterer det normale. Bestått/ikke bestått kan gis etter spesiell søknad. Det kan innvilges dersom spesialpensum er en utvidelse av et emne som bedømmes med bestått/ikke bestått eller ved andre spesielle tilfeller.

Sak 6. Ny eksamen, nye regler

Ved institutt for informatikk tilbys nye eksamen for alle emner på 1000-nivå. For øvrige emner tilbys ikke ny eksamen.
Sak 7. Karaktersetting på masteroppgaver

Det er en tendens mot at det gis svært gode karakterer på masteroppgavene ved instituttet. Dersom man ønsker å påvike dette bør det gjøres på to plan. Det må gis karakterer etter hensikten både på hele fakultetet og på alle informatikk-intitusjoner nasjonalt. Det må også settes i gang lokale tiltak. Det ønskes at faggruppene ser på karaktersettingen og legger nivået for en større gruppe. Dersom dette skal gjøres må det en bevisst prioritering til. 
Sak 8. Evt.

1. Godkjenning av spesialpensum, Etikk og teknologi. Det fremlagte spesialpensum godkjennes for inneværende semester. Vurderingsformen må presiseres.
Møteplan fremover: onsdag 11. oktober kl 12.15 i styrerommet.

